202\_ жылғы «\_\_\_» \_\_\_\_\_\_\_\_\_\_

№ \_\_\_\_\_\_\_

\_\_\_\_\_\_\_\_\_\_\_ келісімге қосымша

 **«Samruk-Kazyna Construction» АҚ, сенімгерлік басқаруындағы еншілес ұйымдар мен ұйымдар контрагенттерінің мінез-құлық кодексі**

# **тарау. Жалпы ережелер**

1. «Samruk-Kazyna Construction» АҚ контрагенттерінің мінез-құлық кодексі (бұдан әрі – Мінез-құлық кодексі) Қазақстан Республикасының заңнамасына, ішкі нормативтік құжаттарға сәйкес, сондай-ақ «Samruk-Kazyna Construction» АҚ (бұдан әрі – Қоғам) тұрақты даму қағидаттарын сақтау мақсатында әзірленген.
2. Мінез-құлық кодексі контрагенттердің жұмыс пен қызметтерді сатып алу, Қоғамның инвестициялық қызметі саласындағы екіжақты шарттық қатынастар шеңберінде сақтауы үшін міндетті.

Сонымен қатар, контрагенттер мінез-құлық кодексі ережелерінің сақталуын талап ету бойынша жауапкершілікті өз мойнына алуға және олардың сәйкестігін тиісті түрде тексеруге міндеттеледі.

1. Мінез-құлық кодексінде "контрагент" термині жұмыс пен қызмет түрлерін ұсынушыға, құрылыс жүргізушіге, мердігерге (бас мердігерге, қосалқы мердігерге) және инвестициялық қызмет, қоғам шеңберінде шарт жасасқан өзге де тұлғаларға қатысты қолданылады.

# Мінез-құлық кодексінің талаптары Қоғам, оның еншілес ұйымдары мен Қоғамның сенімгерлік басқаруындағы ұйымдардың контрагенттермен жасалатын шарттардың ажырамас бөлігі болып табылады.

**2 тарау. Қызметкерлерді жалдауға және еңбек жағдайларына қойылатын талаптар**

1. Контрагенттер әділ кадр саясатын жүргізуге және жұмыс жағдайларының Қазақстан Республикасының қолданыстағы заңнамасының нормаларына сәйкестігін қамтамасыз етуге ұмтылуға тиіс.
2. Контрагенттер қызметкерлерге еңбек саласындағы өз құқықтары мен бостандықтарын іске асыруда тең мүмкіндіктер беруі тиіс. Қазақстан Республикасының еңбек заңнамасында қарастырылған жағдай мен тәртіптерді есепке алмағанда, ешкімнің еңбек саласындағы құқығы шектелмеуі тиіс.
3. Еңбек құқықтарын іске асыру кезінде ешкім шығу тегіне, әлеуметтік, лауазымдық және мүліктік жағдайына, жынысына, нәсіліне, ұлтына, тіліне, дінге деген көзқарасына, нанымына, тұрғылықты жеріне, жасына немесе дене кемістігіне, қоғамдық бірлестіктерге қатыстылығына немесе өзге де мән-жайларға байланысты кемсітуге ұшырамауы тиіс.
4. Жұмысқа қабылдау үшін Қазақстан Республикасының қолданыстағы заңнамасында белгіленген ең төменгі жасқа толмаған адамдарды жұмысқа қабылдауға тыйым салынады. Қолданыстағы заңнамаға сәйкес еңбек шартын жасасуға жол берілетін жағдайларды есепке алмағанда, контрагенттер балалардың немесе кәмелетке толмағандардың еңбегін пайдаланбауы тиіс.
5. Контрагенттің шетелдік жұмыс күшін тартуы қолданыстағы заңнамаға сәйкес Қазақстан Республикасының уәкілетті органдарының рұқсатымен жүргізілуі тиіс.
6. Контрагенттердің барлық қызметкерлерінде олар үшін түсінікті тілде қол қойылған еңбек шарты немесе қызмет көрсету шарты болуы тиіс. Еңбек шартында жұмыс уақытының ұзақтығы, қосымша жұмыс уақытындағы жұмыс үшін өтемақы, хабарлама мерзімі, жалақы мөлшері және төлем жиілігі, сондай-ақ қолданыстағы заңнамада көзделген өзге де талаптарды қоса алғанда, барлық негізгі талаптар қамтылуы тиіс.
7. Контрагенттер жұмысшылардың жұмыс уақыты мен демалысына және жұмыс берушінің басқа да міндеттеріне қатысты нормативтік құқықтық актілерді сақтауы керек.
8. Контрагенттер Қазақстан Республикасының заңнамасында белгіленген ең төменгі жалақы мөлшеріне қатысты Қазақстан Республикасының нормативтік құқықтық актілерін сақтауы тиіс. Қосымша жұмыс уақытында жұмыс істеу, демалыс және мереке күндері немесе түнгі уақытта жұмыс істеу еңбек немесе ұжымдық шарттарға және (немесе) жұмыс берушінің актісіне сәйкес жоғары мөлшерде төленеді. Жалақыдан ұстап қалу тәртібі Қазақстан Республикасының еңбек заңнамасына сәйкес белгіленеді.
9. Контрагенттер өз қызметкерлеріне өздерінің ана тілінде немесе өздері түсінетін тілде жазылған құқықтары мен міндеттерін білуге және толық түсінуге мүмкіндік беруі керек.
10. Лауазымдық нұсқаулықтар әзірленіп, жаңартылып, контрагенттердің барлық қызметкерлерінің назарына жеткізілуі тиіс.
11. Контрагенттер қолданыстағы заңнамаға сәйкес өз қызметкерлерінің бірлестік бостандығына құрметпен қарауы тиіс.
12. Контрагенттер барлық қызметкерлерінің арасында еңбекті қорғау және өрт қауіпсіздігі бойынша қажетті нұсқама жүргізуі тиіс. Өткізілетін нұсқамалар Қазақстан Республикасының заңнамасында белгіленген талаптарға толық көлемде сәйкес келуі тиіс. Контрагенттер өндірістік жарақат алу қаупін азайтуға және еңбек қызметіне байланысты жазатайым оқиғаларды болдырмауға бағытталған іс-шаралар кешенін іске асыруы тиіс.
13. Контрагенттер қажет болған жағдайда ықтимал қауіпті аймақтар мен нысандардың қызметкерлері мен келушілеріне берілетін жеке қорғанудың тиісті құралдарын, арнайы киім мен аяқ киімді пайдалануы тиіс.

# 18. Контрагенттер төтенше жағдай туындаған кезде өз қызметкерлерін жеткілікті мөлшерде және оңай қол жетімді алғашқы көмек құралдарымен қамтамасыз етуі керек.

# 19. Контрагенттерде жазатайым оқиғаларды бақылау, талдау және оларға қатысты қажетті шараларды қабылдау жүйесі болуы керек.

# 20. Контрагенттер салауатты және қауіпсіз еңбек жағдайын жасау үшін кәсіпорынның үй-жайларын таза ұстап, қызметкерлердің демалуы мен тамақтануы үшін жағдай жасауы керек.

# 21. Контрагенттер өз қызметкерлерінің алкоголь, есірткі және психотроптық заттарды тұтынуына жол бермей, жұмыс орындарында бақылауды қамтамасыз етуі тиіс.

**3 тарау. Іскерлік этиканы сақтау**

1. Контрагенттер Қазақстан Республикасы заңнамасының олардың қызметіне қатысты барлық талаптарын қатаң сақтауы тиіс, оның ішінде:

1) бәсекелестік: тең жағдайда бәсекелестікті жүзеге асыруға қатысты барлық қолданыстағы нормативтік актілерді сақтау;

2) сыбайлас жемқорлыққа қарсы іс-қимыл: сыбайлас жемқорлыққа қарсы іс-қимылға қатысты барлық қолданыстағы нормативтік құқықтық актілерді сақтау. Контрагенттер заңсыз түрде қандай да бір артықшылыққа қол жеткізу мақсатында белгілі бір тұлғалардың іс-әрекеттеріне немесе шешімдеріне ықпал ету үшін оларға тікелей немесе жанама түрде қаражат немесе құнды заттар төлемеуі және төлеуге рұқсат бермеуі тиіс.

3) мүдделер қақтығысы: контрагент өз қызметкерін сыбайлас жемқорлыққа қарсы іс-қимыл мақсатында белгіленген мүдделер қақтығысын реттеу туралы талаптарды бұзуға жол бермеу туралы ақпаратпен хабардар етуге, бұзушылық орын алған жағдайда қолданылатын жауапкершілік шаралары туралы ескертуге міндетті;

4) сыйлықтар мен ризашылық белгілері: Қоғам қызметкерлеріне сыйлықтар мен ризашылық белгілерін ұсынудан бас тарту. Қоғам барлық сыйлықтар мен ризашылық белгілерін, сондай-ақ кездейсоқ және айқын сыйлықтар мен ризашылық белгілерін қабылдамайды және оларды өздері ұсынбайды.

1. Контрагенттер қоғаммен шарт жасасқанға дейін және шарттық міндеттемелерді іске асыру сатысында кез келген уақытта контрагент пара берді немесе алды, қандай да бір сыбайлас жемқорлық қызметпен, ақшаны жылыстатумен айналысты немесе жоғарыда аталғандарға деген мәлімдемелерден туындайтын мемлекеттік органның кез келген ағымдағы сот процестері, тергеулер немесе атқарушылық іс жүргізулер туралы хабарлауы тиіс.

24. Контрагенттер ақпарат алмасу үшін және әшкерелейтін ақпаратты хабарлау үшін сенім телефонын немесе ішкі есептіліктің басқа тетігін белгілеп, жоғарыда аталған фактілер бойынша толық ақпаратты қоғамға ұсынуы тиіс.

# **4 тарау. Қоршаған ортаны қорғау**

1. Контрагенттер қоршаған ортаны сақтауға және олардың табиғи ресурстарға теріс әсерін барынша азайтуға ықпал ететін іс-шараларды енгізуі және/немесе орындауы тиіс.
2. Контрагенттер қоғаммен жасалған шарт шеңберінде қызметті жүзеге асыру кезінде өндірілетін зиянды заттардың көлемін шектеуге, сондай-ақ мұндай қалдықтарды қоршаған ортаға зиян келтірместен жоюды қамтамасыз етуі тиіс.
3. Контрагенттер табиғатты үнемдеу технологияларын (мысалы, ластаушы заттарды, көмірқышқыл газының бөлінуін бақылауды), сондай-ақ энергияны үнемдеу және қалдықтарды қайта өңдеу технологияларын қолдануы, сондай-ақ олардың қоршаған ортаға теріс әсерін төмендететін логистикалық стратегияларды (әсіресе сақтауға, шамадан тыс жүктеуге және тасымалдауға қатысты) енгізуі тиіс.

# Контрагенттер тауар мен қызметтерді пайдалану кезінде қоршаған ортаға, денсаулықта сақтау мен еңбек қауіпсіздігіне теріс әсерін жою немесе азайту мақсатында өз тауарлары мен қызметтерін дамыту барысында қоршаған ортаны қорғау, пайдаланудың қауіпсіздігі, денсаулық сақтау және еңбек қауіпсіздігі жөніндегі критерийлерді ескерулері тиіс.

# Контрагенттер өз тауарлары мен қызметтерінің тиісті стандарттар мен нормаларға сәйкес келетіндігін растауы керек.

# **5 тарау. Әлеуметтік жауапкершілік**

# Контрагенттер жұмыс жасап жатқан аймақтарының экономикалық және әлеуметттік дамуына үлес қосуы керек:

1. жұмыскерлерді жалдау кезінде біліктілік талаптарына сәйкес болған кезде жергілікті халық арасынан жұмыссыздарды қарастыру ұсынылады;
2. тауар, жұмыс мен қызмет түрлерін сатып алу кезінде елішілік үлес құндылығын арттырады;
3. қаржылық мүмкіндік кезінде жергілікті қоғамдастықтарға қолдау көрсетеді,
4. жергілікті қауымдастықтың қалыптасқан менталитетін ескеріп, мәдени мұрасы мен дәстүрлерін құрметтейді.

# Контрагенттер Қоғаммен отырған шартқа сәйкес міндеттемелерді орындау барысында әлеуметтік шиеленістерге, наразылықтарға және негативті фон қалыптастыруға жол бермеуі тиіс.

**6-тарау. Құпиялылық және қауіпсіздік**

1. Контрагенттер Қоғам, оның серіктестері, іскерлік іс-шаралар, шарттар, жобалар, құрылым, қаржылық жағдай немесе Қоғам қызметі туралы кез келген ақпаратты жария етуге арнайы жазбаша рұқсат алмаса, оның құпиялылығын сақтауы тиіс.
2. Контрагенттер тұтынушы деректерінің сақталуы мен қауіпсіздігіне кепілдік беретін жүйелерді пайдаланып, құпия деректердің тарап кетуіне жол бермеуі тиіс.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Осы Кодекстің талаптары Қоғамның контрагенттермен жасасатын шарттарының ажырамас бөлігін құрайды. Қоғамның контрагенттері осы құжат арқылы өз қызметкерлерін осы Кодекспен таныстыруға міндеттеледі.

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ төменде көрсетілген контрагенттің уәкілетті өкілі бола отырып, "Samruk-Kazyna Construction" АҚ контрагенттерінің мінез-құлық кодексінің (бұдан әрі – мінез-құлық кодексі) мазмұнын мұқият тексергенімді және түсінгенімді растаймын, сондай-ақ өз қызметкерлерімді мінез-құлық кодексімен \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (контрагенттің атауы)

таныстырғанымды және оған толық сәйкес әрекет ететінімді растаймын.

Контрагент өкілінің ТАӘ:

Контрагенттің атауы:

Күні:

Қолы